Berčiūnai
Berčiūnai – kaimas Panevėžio rajono savivaldybėje, dešiniajame Nevėžio krante (ties Sanžilės kanalo žiotimis), 6 km į vakarus nuo Panevėžio, prie kelio  A9  Panevėžys–Šiauliai . Seniūnaitijos centras. Stovi Berčiūnų tiltas, Berčiūnų Lietuvos Kankinių bažnyčia (pašventinta 1997 m.), veikia Berčiūnų pagrindinė mokykla, biblioteka, paštas (LT-38052). Aptiktas Berčiūnų pilkapynas.